ఐప్యాడ్

ఐప్యాడ్ (iPad) అనేది ఐఓఎస్ ఆధారిత టాబ్లెట్ కంప్యూటర్. దీనిని ఆపిల్ సంస్థ ఉత్పత్తి చేస్తుంది. మొదటి తరం ఐప్యాడ్ జనవరి 27, 2010లో విడుదల చేశారు. దీని తర్వాత ఐప్యాడ్ శ్రేణి చిన్న పరిమాణంలో ఉండే ఐప్యాడ్ మిని, నాజూకైన ఐప్యాడ్ ఎయిర్, ఉన్నత స్థాయి ఐప్యాడ్ ప్రో లకు విస్తరించింది. 2022 నాటికి ప్రపంచ వ్యాప్తంగా సుమారు 67 కోట్ల ఐప్యాడ్లు అమ్ముడయ్యాయని ఒక అంచనా. దీనితో ఆపిల్ సంస్థ అత్యధిక ట్యాబ్లెట్ కంప్యూటర్లు అమ్మిన సంస్థగా అవతరించింది. ఈ ఆదరణతో ఇతర ట్యాబ్లెట్ కంప్యూటర్లను కూడా ఐప్యాడ్ అని వ్యవహరించడం పరిపాటి అయింది.

మొదట్లో ఐఫోన్లలో వాడే ఐఓఎస్ నే ఐప్యాడ్లలో వాడేవారు. సెప్టెంబరు 2019 నాటికి ఐప్యాడ్ల కోసమే ప్రత్యేకంగా ఐఓఎస్ నుంచి ఫోర్క్ చేసిన ఐప్యాడ్ ఓఎస్ ను అభివృద్ధి చేసారు. ఐప్యాడ్ ఓఎస్ ఐప్యాడ్ హార్డ్‌వేర్ కు ప్రత్యేకమైన సదుపాయాలు కల్పిస్తుంది. అలాగే ఐప్యాడ్ లోని పెద్ద తెరలకు అనుగుణంగా పనిచేస్తుంది. 2019 నుంచి ప్రతి సంవత్సరం కొత్త వర్షన్ విడుదలవుతూ వస్తోంది.

తొలితరం ఐప్యాడ్ దాని సాఫ్ట్‌వేర్‌కు మంచి ఆదరణ పొందింది. 2010లో అత్యంత ప్రభావవంతమైన ఆవిష్కరణలలో ఒకటిగా గుర్తించబడింది. 2021 మూడవ త్రైమాసికం నాటికి, టాబ్లెట్‌లలో ఐప్యాడ్ 34.6% మార్కెట్ వాటాను కలిగి ఉంది. వ్యక్తిగత ఉపయోగంతో పాటు, ఐప్యాడ్ వ్యాపారం, విద్య, ఆరోగ్య సంరక్షణ, సాంకేతిక రంగాలలో ఉపయోగించబడుతుంది. ఐప్యాడ్ రెండు కనెక్టివిటీ వేరియంట్‌లు ఉన్నాయి; ఒకదానిలో Wi-Fi మాత్రమే ఉంటుంది. సెల్యులార్ నెట్‌వర్క్‌లకు అదనపు మద్దతు ఉంది. ఐప్యాడ్ కోసం ఉపకరణాలు ఆపిల్ పెన్సిల్, స్మార్ట్ కేస్, స్మార్ట్ కీబోర్డ్, స్మార్ట్ కీబోర్డ్ ఫోలియో, మ్యాజిక్ కీబోర్డ్, ఇంకా అనేక అడాప్టర్‌లను కలిగి ఉంటాయి.

 మూలాలు 

వర్గం:వ్యక్తిగత కంప్యూటర్లు